**बाल सुधार गृह अनुगमन निर्देशिका,२०७७**

**प्रस्तावना :** प्रदेश सरकारको मातहतमा रहेका बाल सुधार गृह तथा प्रदेश भित्र संचालनमा रहेका बालबालिकासँग सम्बन्धित सुधार केन्द्र तथा अन्य संरक्षण केन्द्रहरुमा मानवोचित व्यवहार भए नभएको सम्बन्धमा अनुगमन गरी निर्देशन र प्रतिवेदन दिने सहितको कार्यलाई व्यवस्थित बनाउन वाञ्छनीय भएकोले मुख्य न्यायाधिवक्ताको काम, कर्तव्य र अधिकार तथा सेवाका शर्त सम्बन्धी ऐन २०७५, को दफा १८ ले दिएको अधिकार प्रयोग गरी यो निर्देशिका जारी गरिएको छ ।

**परिच्छेद - १**

१.**संक्षिप्त नाम र प्रारम्भ :** (१) यस निर्देशिकाको नाम "बाल सुधार गृह अनुगमन   
 निर्देशिका,२०७७" रहेको छ ।

(२) यो निर्देशिका मुख्य न्यायाधिवक्ताबाट स्वीकृत भएको मिति देखि प्रारम्भ हुनेछ ।

२.**परिभाषा :** विषय वा प्रसंगले अर्को अर्थ नलागेमा यस निर्देशिकामा,-

(क)“अन्य संरक्षण केन्द्र” भन्नाले बालबालिकाको विकास, शिक्षा दीक्षा र उचित हेरचाह गर्नका लागि प्रदेश कानून बमोजिम स्थापित संस्थालाई सम्झनुपर्छ ।

(ख) ''थुनुवा" भन्नाले बालबिज्याईको अनुसन्धान तहकीकात वा पूर्पक्ष तथा बालविज्याईका लागि तोकीएको सजाय भुक्तान गर्नका लागि बाल सुधार गृहमा रहेको व्यक्तिलाई सम्झनु पर्छ ।

(ग) ''न्यायाधिवक्ता'' भन्नाले मुख्य न्यायाधिवक्ताको कार्यालयका सहन्यायाधिवक्ता, उपन्यायाधिवक्ता र सहायक न्यायाधिवक्तालाई सम्झनु पर्छ ।

(घ) ''प्रदेश '' भन्नाले सुदूरपश्चिम प्रदेशलाई सम्झनुपर्छ ।

(ङ) ''प्रदेश कानून'' भन्नाले सुदूरपश्चिम प्रदेश सभाबाट पारित भएको कानूनलाई सम्झनुपर्छ ।

(च) “बाल सुधार गृह” भन्नाले बालबिज्याईको अनुसन्धान तहकीकात वा पुर्पक्षका लागि अनुसन्धान गर्न र बालबिज्याईका लागि अदालतबाट तोकिएको सजाय भुक्तान नहुन्जेलसम्म बस्नुपर्ने स्थानलाई जनाउँनेछ ।

(छ) “मुख्य न्यायाधिवक्ता” भन्नाले नेपालको संविधानको धारा १६० बमोजिम नियुक्त मुख्य न्यायाधिवक्तालाई सम्झनु पर्दछ ।

**परिच्छेद - २**

**अनुगमनको उद्देश्य तथा व्यवस्था**

३.**अनुगमनको उद्देश्य:** (१) अनुगमनको उद्देश्य देहाय बमोजिम हुनेछ :-

बाल सुधार गृह, सुधार केन्द्र तथा अन्य संरक्षण केन्द्रमा रहेका बालबालिका तथा अन्य व्यक्तिहरु प्रति मानवोचित व्यवहार भए /नभएको जाँचवुझ गरी नभएको पाईएमा उपयुक्त निर्देशन दिने तथा सो को अनुगमन प्रतिवेदन माननीय मुख्यमन्त्री तथा महान्यायाधिवक्ता समक्ष पेश गर्ने ।

४.**अनुगमनका विधिहरु:** बाल सुधार गृह, सुधार केन्द्र तथा अन्य संरक्षण केन्द्रको अनुगमन गर्दा देहाय बमोजिमका विधिहरू अवलम्बन गर्न सकिनेछ :-

(क) अवलोकन विधि

(ख) अन्तरवार्ता विधि

(ग) छलफल विधि

(घ) प्रश्नावाली विधि

(ङ) नमुना विधि

(च) अन्य विधि

५.**अनुगमन प्रक्रिया:**

(क) मुख्य न्यायाधिवक्ताको नेतृत्वमा सुधार गृहमा रहेका थुनुवा तथा व्यक्तिहरुलाई मानवोचित व्यवहार भए नभएको निरीक्षण गर्न अनुगमन टोली गठन गरिनेछ ।

(ख) अनुगमन टोलीले कम्तिमा बर्षको एक पटक प्रदेश भित्रका सबै सुधार केन्द्रमा रहेका व्यक्तिहरु प्रति मानवोचित व्यवहार भए नभएको सम्बन्धमा अनुगमन गर्नेछ ।

(ग) अनुगमन टोलीले सुधार केन्द्रहरुको अनुगमन गर्दा सम्बन्धित कार्यालयले सहयोग गर्नुपर्नेछ ।

(घ) अनुगमन टोलीले अनुगमन गर्दा दफा ४ मा उल्लेखित उपयुक्त विधि अवलम्वन गर्न सक्नेछ ।

६.**अनुगमन नियमित र आकस्मिक हुने:**

(क) अनुगमन टोलीले सुधार केन्द्रको अनुगमन गर्दा नियमित र आकस्मिक दुबै किसिमले गर्न सक्नेछ ।

(ख) नियमित अनुगमनमा जानुपूर्व सम्बन्धित निकायलाई लिखित रुपमा जानकारी पठाउनु पर्नेछ ।

(ग) आकस्मिक अनुगमन गर्दा सुधार केन्द्रमा राखिएका बालबालिका तथा व्यक्तिलाई मानवोचित व्यवहार नगरिएको सम्बन्धमा प्राप्त उजुरी, निवेदन, संचार माध्यमको सूचनाको आधारमा वा मुख्य न्यायाधिवक्ताले आवश्यक देखेमा अनुगमन गरिने छ ।

तर आकस्मिक अनुगमन गर्न जानुपर्दा भने दफा ६ (ख) अनुसार जानकारी दिईरहनु पर्ने छैन ।

७.**उजुरी दिने:** (१) सुधार केन्द्रमा मानवोचित व्यवहार नभएको सम्बन्धमा थुनुवाले वा निजका आफन्तले मुख्य न्यायाधिवक्ताको कार्यालयमा लिखित वा मौखिक उजुरी दिन सक्नेछ ।

(२) मौखिक उजुरी पर्न आएमा कार्यालयले उक्त उजुरीलाई लिपिबद्ध गर्नु पर्नेछ ।

(३) उपदफा १ बमोजिम उजुरी परेमा एक महिना भित्र अनुगमन गरी आवश्यक निर्देशन दिनु पर्नेछ ।

**परिच्छेद - ३**

**अनुगमनका विषयहरु**

८. **अनुगमनका विषयहरु:** अनुगमन टोलीले अनुगमन गर्दा देहायका विषयहरुमा अनुगमन गर्नु पर्नेछ:-

**८.१ खानपिन सम्बन्धमा:-**

(क) पर्याप्त पोषण सहितको खाना समयमा दिने गरे नगरेको ।

(ख) खाना दिने समय र पटक निर्धारण भए नभएको ।

(ग) खाजा तथा नास्ताको व्यवस्था भए नभएको ।

(घ) फलफूल, हरियो सागपात आदि सन्तुलित खाने कुरा उपलब्ध हुने भए नभएको ।

(ङ) खान पकाउने तथा खाने ठाउँको उचित प्रबन्ध गरे नगरेको ।

(च) विशेष हेरचाह र पौष्टिक आहार आवश्यक पर्ने अवस्थाका व्यक्तिहरूका लागि पौष्टिक

आहारको व्यवस्था भए नभएको ।

**८.२ उचित बसोबासको सम्बन्धमा:-**

(क) सरुवा र मानसिक रुपमा अशक्त भएका व्यक्तिहरूलाई छुट्टाछुट्टै कोठाको व्यवस्था गरे   
 नगरेको

(ख) सुरक्षाको दृष्टिकोणले अलग राखिनु पर्ने व्यक्तिलाई पहिचान गरी छुट्टै राख्ने व्यवस्था गरे नगरेको ।

(ग) महिला र पुरुषलाई अलग -अलग बस्ने व्यवस्था भए नभएको ।

(घ) शारीरिक रुपले असक्षम तथा फरक क्षमता भएका व्यक्तिलाई बसोबासका लागि अपाङ्गता मैत्री भए नभएको ।

(ङ) सुधार केन्द्रमा पर्याप्त बस्ने ठाउँ भए नभएको ।

(च) पर्याप्त संख्यामा शौचालय भए नभएको ।

(छ) मौसम अनुकुलका ओढ्ने ओछ्याउने कपडाको व्यवस्था गरे नगरेको ।

(ज) स्वच्छ वातावरण तथा स्वच्छ पिउने पानीको व्यवस्था भए नभएको ।

(झ) अशक्त तथा विरामीलाई विशेष रेखदेख तथा संरक्षण, ओढ्ने ओछ्याउने र लगाउने लुगाफाटोको समुचित ब्यवस्था भए नभएको ।

**८.३ स्वास्थ्य उपचार र सरसफाइ सम्बन्धमा:-**

(क) चिकित्सा सेवा र सुविधाको उपलब्धता भए नभएको ।

(ख) प्राथमिक उपचार, प्राथमिक उपचार सामग्री, चिकित्सक र अस्पतालसम्मको सहज पहुँचको व्यवस्था भए नभएको ।

(ग) विशेष उपचारको आवश्यकता पर्नेहरूको लागि विशेष उपचारको व्यवस्था भए नभएको ।

(घ) नियमित सरसफाई गर्ने व्यवस्था भए नभएको ।

(ङ) नियमित स्वास्थ्य जाँचको व्यवस्था गरे नगरेको ।

(च) बिरामी पर्दा स्वास्थ्य परीक्षण र उपचारको लागि व्यवस्था गरे नगरेको ।

(छ) आपतकालिन (इमर्जेन्सी) स्वास्थ्य सेवाको उपलब्धता भए नभएको ।

**८.४ मर्यादित तथा निर्दोषिताको व्यवहार सम्बन्धमा:-**

(क) कुनै पनि किसिमको मानसिक वा शारीरिक यातना दिए नदिएको ।

(ख) मानवोचित रुपमा व्यवहार गरे नगरेको ।

(ग) कानून व्यवसायीसँग कानूनी राय, परामर्श तथा भेट गर्न पाए नपाएको ।

(घ) मुद्दा हेर्ने अधिकारी समक्ष उपस्थित गराउँदा मर्यादित व्यवहार गरे नगरेको ।

(ङ) उचित तथा मर्यादित तरिकाले सोधपुछ बयान गर्नका लागि छुट्टै कक्षको व्यवस्था भए नभएको ।

(च) दोभाषेको व्यवस्था भए नभएको ।

**८.५ सम्पर्क ,समन्वय तथा भेटघाट:-**

(क) परिवारका सदस्य वा आफन्तसँग संचार, सम्पर्क तथा भेटघाट गर्नका लागि निश्चित समयको व्यवस्थापन गरे नगरेको ।

(ख) मानवअधिकारकर्मी, मनोपरामर्शकर्ता र बाल विशेषज्ञ लगायतलाई सम्पर्क गर्न पाए नपाएको ।

(ग) नि:शुल्क कानूनी सेवाका लागि आवश्यक समन्वय र सम्पर्क गर्न पाए नपाएको ।

(घ) सम्बन्धित परिवार र नातेदारलाई बिरामी भएको अवस्थाको जानकारी दिने व्यवस्था भए नभएको ।

(ङ) भेट्न आउने आगन्तुकहरु प्रति मर्यादित व्यवहार गरे नगरेको ।

**८.६ सुधार केन्द्रको व्यवस्थापन सम्बन्धमा :-**

(क) बालबालिका तथा अन्य व्यक्तिहरुकालागि उनीहरूका परिवारजन, आफन्त तथा ईच्छाएको व्यक्तिसँग भेटघाट गर्न समय निधारण गरे नगरेको ।

(ख) स्नान गर्ने र सरसफाई गर्न दिने व्यवस्था भए नभएको ।

(ग) आफ्नो धार्मिक तथा सामाजिक आस्था अनुरुपको क्रियाकलाप गर्न दिए नदिएको ।

(घ) अनुशासन कायम गर्न नीतिगत व्यवस्था भए नभएको ।

(ङ) अनुशासन तथा मर्यादा कायम गर्ने सुधारको योजना भए नभएको ।

(च) खेलकुद, मनोरञ्जन, पत्रपत्रिका अध्ययन र शिक्षाको उचित व्यवस्था भए नभएको ।

**परिच्छेद —४**

**प्रतिवेदन तथा निर्देशन्**

९.**प्रतिवेदन:** (१) अनुगमन टोलीले प्रतिवेदनमा उठाइएका विषयमा जवाफदेहिता बहन गर्नुपर्नेछ ।

(२)प्रतिवेदनको ढाँचा अनुसुची १ बमोजिम निर्धारण गरे बमोजिम हुनेछ ।

१०.**प्रतिवेदन पेश गर्नुपर्ने**: अनुगमन कार्य सम्पन्न गरेको मितिले बढीमा एक महिना भित्र  
 अनुगमन टोलीले प्रतिवेदन तयार गरी माननीय मुख्यमन्त्री र महान्यायाधिवक्ता समक्ष पेश गर्नु पर्नेछ ।

११.**निर्देशन दिने:** (१) मानवोचित व्यवहार नभएको पाईएमा अनुगमन टोलीले तत्काल सुधारका

लागि लिखित तथा मौखिक निर्देशन दिन सक्नेछ ।

(२) उपदफा १ बमोजिमको निर्देशनको पालना गर्नु सम्बन्धित निकायको कर्तव्य हुनेछ ।

(३) उपदफा १ बमोजिमको निर्देशन प्रतिवेदनमा समेत उल्लेख गर्नु पर्नेछ ।

**परिच्छेद—५**

**विविध**

१२.**आवश्यक सूचना उपलब्ध गराउनु पर्ने:** (१) सुधार केन्द्र व्यवस्थापनले अनुगमन टोलीलाई सहज वातावरणमा आवश्यक अभिलेख तथा कागजात लगाएतका सूचनाहरु लिखित तथा मौखिक रुपमा उपलब्ध गराउनु पर्नेछ ।

(२) अनुगमन टोलीलाई सूचना उपलव्ध गराउनु सुधार केन्द्र व्यवस्थापनको मुख्य जिम्मेवारी हुनेछ ।

(३) उपदफा १ बमोजिम सूचनाहरु उपलब्ध नगराउने व्यवस्थापकलाई सचेत गराउदै आवश्यक कारवाहीका लागि सम्बन्धित निकायमा लेखि पठाउन सक्नेछ ।

१३.**सूचनाको गोपनियता कायम गर्नु पर्ने:** (१) सुधार केन्द्रमा रहेका व्यक्तिहरुले दिएको कुनै सूचना वा उजुरी कानून बमोजिम गोप्य राख्नु पर्ने भएमा त्यस्ता सूचना तथा उजुरीका विषयहरुको गोपनियता कायम गर्नु पर्नेछ ।

१४.**निर्देशिका कार्यन्वयन, परिमार्जन तथा खारेजी:** निर्देशिका कार्यान्वयन ,परिमार्जन र खारेजी गर्ने अधिकार मुख्य न्यायाधिवक्तामा निहित हुनेछ ।

१५.**निर्देशिका उल्लङघन गर्नु नहुने:** (१) यो निर्देशिका उलंघन गरेमा मुख्य न्यायाधिवक्ताको आचार संहिता उल्लङ्घन भए सरह मानिनेछ ।

१६.**वेवसाईटमा राख्ने:** यो निर्देशिका मुख्य न्यायाधिवक्ताबाट पारित भएपछि मुख्य न्यायाधिवक्ताको कार्यालयको वेवसाईटमा राखिने छ ।

**अनुसुची १**

**प्रतिवेदन ढाँचा**

१.**अनुगमनको विवरण**

(क) अनुगमन गरेको जिल्ला..............................

(ख) बाल सुधार गृह, सुधार केन्द्र तथा अन्य संरक्षण केन्द्र रहेको स्थान............................

(ग) अनुगमन गरेको मिति..............................

(घ) अनुगमन टोलीको सदस्य संख्या.................

(ङ) अनुगमनको कारण संक्षिप्त रुपमा उल्लेख गर्ने.......................................।

२.**अनुगमनको उद्देश्य**

......................................................................................................................................................................................................................................................।

३.**अनुगमन विधि तथा किसिम**

(१) नियमित ( ) आकस्मिक ( )...........√..उल्लेख गर्ने ।

(२) तलका मध्ये कुन कुन अनुगमन विधि कसरी प्रयोग गरीएको हो, उल्लेख गर्ने ।

(क) अवलोकन विधि......................................................................................

(ख) अन्तरवार्ता विधि......................................................................................

(ग) छलफल विधि........................................................................................

(घ) प्रश्नावाली विधि............................................................................................

(ङ) नमूना विधि............................................................................................

(च) अन्य विधि...........................................................................................

४.**बाल सुधार गृह, सुधार केन्द्र तथा अन्य संरक्षण केन्द्रको विवरण उल्लेख गर्ने ।**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| क्र. सं. | कुल क्षमता संख्या | पुरुष संख्या | महिला संख्या | बालबालिकाको जम्मा संख्या | १०-१४ वर्ष बालबालिकाको संख्या | १४-१६ वर्ष बालबालिकाको संख्या | १६-१८ वर्षका बालबालिकाको संख्या | अशक्त,विरामी, मानसिक विरामी तथा दिर्घ रोगीको संख्या |
| १ |  |  |  |  |  |  |  |  |

1. बाल सुधार गृह, सुधार केन्द्र तथा अन्य संरक्षण केन्द्रको श्रेणी......................
2. बाल सुधार गृह, सुधार केन्द्र तथा अन्य संरक्षण केन्द्रको स्थापना वि.स. ..................
3. क्षमता भन्दा बढी थुनुवा संख्या ...................
4. थुनामा रहेका बालबालिकाको संख्या..............
5. आश्रित बालबालिका संख्या..........
6. कैद तोकिएको बालबालिका ...........
7. दुई वर्षभन्दा बढी अवधी थुनामा रहेका बालबालिकाको संख्या ......
8. व्यवस्थापनमा खटिएका कर्मचारीको संख्या ...........
9. व्यवस्थापन प्रमुखको नाम..........................
10. खानेपानी धारा संख्या.......................................
11. शौचालयको संख्या...........................................

५. **अनुगमन प्रतिवेदनमा उल्लिखित हुनुपर्ने मुख्य विषयहरु :**

(क) खानपिन सम्बन्धमा.....................................................................................

(ख) उचित बसोबासको सम्बन्धमा...................................................................................

(ग) स्वास्थ्य, उपचार र सरसफाइ सम्बन्धमा............................................................

(घ)मर्यादित तथा निर्दोषिताको व्यवहार सम्बन्धमा...............................................................

(ङ) सम्पर्क ,समन्वय तथा भेटघाट................................................................................

(च) सुधार केन्द्र व्यवस्थापन सम्बन्धमा....................................................

६. **बाल सुधार गृह, सुधार केन्द्र तथा अन्य संरक्षण केन्द्रमा मानवोचित व्यवहार नहुनुको कारण:**

१......................................................................................................................

२......................................................................................................................

३......................................................................................................................

**८. थुनुवा व्यक्तिहरुले भोगिरहेका समस्याहरु:**

१.....................................................................................................................

२......................................................................................................................

३......................................................................................................................

४......................................................................................................................

९. **सुधार केन्द्रको व्यवस्थापन पक्षलाई अनुमगन टोलीले दिएको निर्देशन उल्लेख गर्ने ।**

......................................................................................................................................

१०. **समस्या समाधान उपाय तथा सुझाव ।**

.................................................................................................................................................................................................................................................................................................................................................................................।

११. **निष्कर्ष** ।

............................................................................................................................................................................................................................................................।

१२.**अनुगमन टोलीका सदस्यहरुको नामावाली विवरण**

१.

२.

३.

४. ..........................

**प्रतिवेदन प्रस्तुतकर्ता**